Πρόταση ΑΠΟΦΑΣΗ ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ ΚΑΙ ΤΟΥ ΣΥΜΒΟΥΛΙΟΥ σχετικά με την κινητοποίηση του Ευρωπαϊκού Ταμείου Προσαρμογής στην Παγκοσμιοποίηση σύμφωνα με το σημείο 13 της Διοργανικής Συμφωνίας, της 2ας Δεκεμβρίου 2013, μεταξύ του Ευρωπαϊκού Κοινοβουλίου, του Συμβουλίου και της Επιτροπής για τη δημοσιονομική πειθαρχία, τη συνεργασία σε δημοσιονομικά θέματα και τη χρηστή δημοσιονομική διαχείριση (EGF/2014/004 ES Comunidad Valenciana-μεταλλικά προϊόντα) /* COM/2014/0515 final */





ΑΙΤΙΟΛΟΓΙΚΗ ΕΚΘΕΣΗ ΠΛΑΙΣΙΟ ΤΗΣ ΠΡΟΤΑΣΗΣ 1. Οι κανόνες που εφαρμόζονται στις χρηματοδοτικές συνεισφορές του Ευρωπαϊκού Ταμείου Προσαρμογής στην Παγκοσμιοποίηση (ΕΤΠ) καθορίζονται στον κανονισμό (ΕΕ) αριθ. 1309/2013 του Ευρωπαϊκού Κοινοβουλίου και του Συμβουλίου, της 17ης Δεκεμβρίου 2013, για το Ευρωπαϊκό Ταμείο Προσαρμογής στην Παγκοσμιοποίηση (2014-2020) και την κατάργηση του κανονισμού (ΕΚ) αριθ. 1927/2006[1] («κανονισμός ΕΤΠ»). 2. Οι ισπανικές αρχές υπέβαλαν την αίτηση EGF/2014/004 ES/Comunidad Valenciana- μεταλλικά προϊόντα για χρηματοδοτική συνεισφορά από το ΕΤΠ, κατόπιν απολύσεων και περιπτώσεων παύσης δραστηριοτήτων, κατά την έννοια του άρθρου 3 του κανονισμού ΕΤΠ (εφεξής «απολύσεις»), σε 142 επιχειρήσεις που δραστηριοποιούνται στον κλάδο 25 της NACE αναθ. 2 (Κατασκευή μεταλλικών προϊόντων, με εξαίρεση τα μηχανήματα και τα είδη εξοπλισμού)[2] στην περιφέρεια της Comunidad Valenciana (ES52), επιπέδου NUTS 2. 3. Έπειτα από διεξοδική εξέταση της εν λόγω αίτησης, η Επιτροπή κατέληξε στο συμπέρασμα ότι, σύμφωνα με τις εφαρμοστέες διατάξεις του κανονισμού ΕΤΠ, πληρούνται οι όροι για τη χορήγηση χρηματοδοτικής συνεισφοράς από το ΕΤΠ. ΠΕΡΙΛΗΨΗ ΤΗΣ ΑΙΤΗΣΗΣ Αίτηση ΕΤΠ: || EGF/2014/004 ES Comunidad Valenciana-μεταλλικά προϊόντα Κράτος μέλος: || Ισπανία Οικείες περιφέρειες (επίπεδο NUTS 2): || Colunidad Valenciana (ES52) Ημερομηνία υποβολής της αίτησης: || 25.3.2014 Προθεσμία για τη γνωστοποίηση της παραλαβής της αίτησης και για την αίτηση πρόσθετων πληροφοριών. || 7.4.2014 Προθεσμία για την υποβολή των πρόσθετων πληροφοριών: || 20.5.2014 Προθεσμία για την ολοκλήρωση της αξιολόγησης: || 12.8.2014 Κριτήριο παρέμβασης: || Άρθρο 4 παράγραφος 1 στοιχείο β) του κανονισμού ΕΤΠ Τομέας/-είς οικονομικής δραστηριότητας (Κλάδος της NACE αναθ. 2): || Κλάδος 25 (Κατασκευή μεταλλικών προϊόντων με εξαίρεση τα μηχανήματα και τα είδη εξοπλισμού) Περίοδος αναφοράς (εννέα μήνες): || 1.4.2013 – 31.12.2013 Αριθμός απολύσεων ή περιπτώσεων παύσης δραστηριότητας κατά την περίοδο αναφοράς: || 633 Αριθμός των επιλέξιμων δικαιούχων που αναμένεται να συμμετάσχουν στα μέτρα: || 300 Προϋπολογισμός για εξατομικευμένες υπηρεσίες || 1 622 640 EUR Προϋπολογισμός για δραστηριότητες προετοιμασίας, διαχείρισης, ενημέρωσης και δημοσιότητας || 76 000 EUR Συνολικός προϋπολογισμός || 1 698 640 EUR Χρηματοδοτική συνεισφορά που ζητείται από το ΕΤΠ: || 1 019 184 EUR (60 % των συνολικών δαπανών) ΑΞΙΟΛΟΓΗΣΗ ΤΗΣ ΑΙΤΗΣΗΣ Διαδικασία 4. Οι ισπανικές αρχές υπέβαλαν την αίτηση EGF/2014/004 ES/Comunidad Valenciana-μεταλλικά προϊόντα εντός 12 εβδομάδων από την ημερομηνία κατά την οποία εκπληρώθηκαν τα κριτήρια παρέμβασης που ορίζονται στα σημεία 5 έως 7 κατωτέρω, στις 25 Μαρτίου 2014. Η Επιτροπή επιβεβαίωσε την παραλαβή της αίτησης μέσα σε δύο εβδομάδες από την ημερομηνία υποβολής της αίτησης στις 7 Απριλίου 2014. Την ίδια ημερομηνία η Επιτροπή ζήτησε συμπληρωματικές πληροφορίες από τις ισπανικές αρχές. Οι εν λόγω συμπληρωματικές πληροφορίες παρασχέθηκαν εντός έξι εβδομάδων από την ημερομηνία υποβολής της αίτησης. Η προθεσμία των 12 εβδομάδων από την παραλαβή της πλήρους αίτησης, εντός της οποίας η Επιτροπή θα πρέπει να ολοκληρώσει την αξιολόγηση συμμόρφωσης της αίτησης με τις προϋποθέσεις για την παροχή της χρηματοδοτικής συνεισφοράς, λήγει στις 12 Αυγούστου 2014. Επιλεξιμότητα της αίτησης Κριτήρια παρέμβασης 5. Οι ισπανικές αρχές υπέβαλαν την αίτηση δυνάμει του κριτηρίου παρέμβασης που προβλέπεται στο άρθρο 4 παράγραφος 1 στοιχείο β) του κανονισμού ΕΤΠ, το οποίο απαιτεί τουλάχιστον 500 απολύσεις εντός περιόδου αναφοράς εννέα μηνών σε επιχειρήσεις που δραστηριοποιούνται στον ίδιο οικονομικό τομέα, που προσδιορίζεται στο επίπεδο κλάδου NACE αναθ. 2, και είναι εγκατεστημένες σε μία περιφέρεια ή σε δύο συνορεύουσες περιφέρειες, που ορίζονται στο επίπεδο NUTS 2 του κράτους μέλους. 6. Η αίτηση αφορά εργαζόμενους που απολύθηκαν λόγω πλεονασμού ή των οποίων η δραστηριότητα έπαυσε[3] σε 142 επιχειρήσεις[4] που δραστηριοποιούνται στον κλάδο 25 της NACE αναθ. 2 («Κατασκευή μεταλλικών προϊόντων, με εξαίρεση τα μηχανήματα και τα είδη εξοπλισμού») στην περιφέρεια επιπέδου NUTS 2 Comunidad Valenciana (ES52). 7. Η περίοδος αναφοράς των εννέα μηνών εκτείνεται από την 1η Απριλίου 2013 έως τις 31 Δεκεμβρίου 2013. Υπολογισμός των απολύσεων και των περιπτώσεων παύσης της επιχειρηματικής δραστηριότητας 8. Οι απολύσεις υπολογίστηκαν ως εξής: – 380 από την ημερομηνία που ο εργοδότης, σύμφωνα με το άρθρο 3 παράγραφος 1 της οδηγίας 98/59/ΕΚ του Συμβουλίου[5], ειδοποιεί την αρμόδια δημόσια αρχή γραπτώς για τις προβλεπόμενες συλλογικές απολύσεις. Οι ισπανικές αρχές επιβεβαίωσαν πριν από την ολοκλήρωση της αξιολόγησης από την Επιτροπή ότι αυτές οι 380 απολύσεις έχουν όντως πραγματοποιηθεί· – 253 από την ημερομηνία της de facto καταγγελίας της σύμβασης απασχόλησης ή της λήξης της εντός της περιόδου αναφοράς. Επιλέξιμοι δικαιούχοι 9. Οι επιλέξιμοι δικαιούχοι είναι συνολικά 633. Συσχέτιση μεταξύ των απολύσεων και της παγκόσμιας χρηματοπιστωτικής και οικονομικής κρίσης που εξετάζεται στον κανονισμό (ΕΚ) αριθ. 546/2009 10. Για να αποδείξουν τη σχέση μεταξύ των απολύσεων και της παγκόσμιας χρηματοπιστωτικής και οικονομικής κρίσης, που εξετάζεται στον κανονισμό (ΕΚ) αριθ. 546/2009, οι ισπανικές αρχές υποστηρίζουν ότι ο τομέας μεταλλικών προϊόντων αποτελεί βασικό προμηθευτή υλικών για ευρύ φάσμα μεταποιητικών δραστηριοτήτων, ιδίως στους τομείς της ναυπηγίας, των δομικών κατασκευών και της αυτοκινητοβιομηχανίας. Όλοι αυτοί οι τομείς επηρεάστηκαν σημαντικά από την οικονομική κρίση σε ολόκληρη την Ευρωπαϊκή Ένωση, όπως αναγνωρίσθηκε ήδη από την Επιτροπή[6] και τις υπηρεσίες της[7]. Επιπλέον, τα επιχειρήματα που προβάλλονται σε προηγούμενες αιτήσεις ΕΤΠ σε σχέση με τους εν λόγω τομείς εξακολουθούν να ισχύουν[8], ιδίως εκείνα που προβλήθηκαν στο πλαίσιο των δύο αιτήσεων ΕΤΠ από την Ισπανία σχετικά με τον ίδιο τομέα[9]. Δείκτης βιομηχανικής παραγωγής (2010 = 100) Πηγή: Eurostat 11. Όπως φαίνεται στο παραπάνω διάγραμμα, κατά την περίοδο 2000-2007, δηλαδή πριν από την έναρξη της χρηματοπιστωτικής και οικονομικής κρίσης, η μέση ετήσια ανάπτυξη του δείκτη βιομηχανικής παραγωγής στην ΕΕ-28 ήταν περίπου 1,7 %· το πρώτο τρίμηνο του 2008, ο δείκτης για την ΕΕ-28 έφθασε στο υψηλότερο επίπεδο (112,8). Μεταξύ Απριλίου 2008 και Απριλίου 2009 η βιομηχανική παραγωγή στην ΕΕ-28 μειώθηκε κατά περισσότερες από 22 ποσοστιαίες μονάδες. Στη συνέχεια, ωστόσο, σημειώθηκε μια σχετικά δυναμική ανάκαμψη για δύο περίπου έτη. Από τον Μάιο του 2011 η βιομηχανική παραγωγή σημειώνει και πάλι πτώση. Ο μέσος δείκτης βιομηχανικής παραγωγής της ΕΕ για το 2013 είναι συγκρίσιμος με το επίπεδο του 2003. 12. Στην Ισπανία, η μέση ετήσια αύξηση του δείκτη βιομηχανικής παραγωγής ακολούθησε την ίδια τάση με αυτήν που παρατηρήθηκε στην ΕΕ-28 έως το 2007. Ωστόσο, μεταξύ Απριλίου 2008 και Απριλίου 2009, η βιομηχανική παραγωγή στην Ισπανία μειώθηκε κατά σχεδόν 27 ποσοστιαίες μονάδες (πέντε εκατοστιαίες μονάδες περισσότερο από ό,τι σε επίπεδο ΕΕ-28) και, έκτοτε, η βιομηχανική παραγωγή δεν έχει ανακάμψει ενώ παρατηρείται σχετικά σταθερή μείωση. Ο μέσος δείκτης βιομηχανικής παραγωγής της Ισπανίας για το 2013 είναι συγκρίσιμος με το επίπεδο του 1994. 13. Η Ισπανία συγκαταλέγεται μεταξύ των κρατών μελών που επλήγησαν σοβαρότερα από την παγκόσμια χρηματοπιστωτική και οικονομική κρίση. Οι ζοφερές βιομηχανικές προοπτικές που προκάλεσε η παγκόσμια χρηματοπιστωτική και οικονομική κρίση οδήγησαν σε μειωμένη ζήτηση και παραγωγή μετάλλων και μεταλλικών προϊόντων. Στην Ισπανία η παραγωγή μεταλλικών προϊόντων μειώθηκε το 2009 κατά 23,3 % σε σύγκριση με το προηγούμενο έτος και κατά 36,6 % μεταξύ του 2008 και του 2013. Παραγωγή μεταλλικών προϊόντων (NACE Αναθ. 2 κλάδος 25) στην Ισπανία (δείκτης όγκου παραγωγής 2010 = 100) Πηγή: Eurostat 14. Η μείωση της παραγωγής στον εν λόγω κλάδο είχε συνέπειες για την απασχόληση. Στην Ισπανία χάθηκαν περίπου 600 000 θέσεις εργασίας στον εν λόγω κλάδο παραγωγής μεταξύ του 2008 και του 2012, εκ των οποίων 150 000 στον τομέα των μεταποιημένων μεταλλικών προϊόντων. Οι εν λόγω απώλειες θέσεων εργασίας αντιστοιχούν στο 24 % της συνολικής απασχόλησης στον κλάδο παραγωγής και στο 35 % της συνολικής απασχόλησης στον μεταλλουργικό τομέα, αντιστοίχως. 15. Οι απώλειες θέσεων απασχόλησης στον μεταλλουργικό τομέα στην Comunidad Valenciana ήταν ακόμα περισσότερες. Το 2008 υπήρχαν 35 868 θέσεις απασχόλησης στον μεταλλουργικό τομέα στην Comunidad Valenciana, ενώ το 2012 ο αριθμός των θέσεων εργασίας είχε μειωθεί στο 20 873. Αυτό αντιστοιχεί σε μείωση κατά 43 %, δηλαδή μείωση κατά οκτώ ποσοστιαίες μονάδες μεγαλύτερη από αυτή που σημειώθηκε σε εθνικό επίπεδο. Συμβάντα που προκαλούν τις απολύσεις και την παύση επιχειρηματικής δραστηριότητας 16. Τα συμβάντα που προκάλεσαν τις απολύσεις είναι η απότομη μείωση της παραγωγής μεταλλικών προϊόντων στην Comunidad Valenciana ως αποτέλεσμα της χρηματοπιστωτικής και οικονομικής κρίσης. Ο κύκλος εργασιών του τομέα μειώθηκε κατά 38,5 % την περίοδο 2008-2012, με αποτέλεσμα απολύσεις και άλλες προσαρμογές, όπως η προσωρινή αναστολή των εργασιών και η μείωση των ωρών εργασίας. 17. Οι θέσεις απασχόλησης στον μεταλλουργικό τομέα στην Comunidad Valenciana αντιπροσωπεύουν το 7,4 % των θέσεων εργασίας στον τομέα αυτό σε εθνικό επίπεδο. Ωστόσο, οι απώλειες θέσεων απασχόλησης στον μεταλλουργικό τομέα στην Comunidad Valenciana αντιπροσωπεύουν το 10 % των συνολικών απωλειών θέσεων εργασίας του τομέα, γεγονός που σημαίνει ότι η κρίση έχει επηρεάσει τη μεταλλουργία στην Comunidad Valenciana περισσότερο από τον εθνικό μέσο όρο. Αυτό μπορεί να εξηγηθεί εν μέρει από το γεγονός ότι οι μεταλλουργικές επιχειρήσεις στην Comunidad Valenciana εξαρτώνται σε μεγάλο βαθμό από τον τομέα των κατασκευών. Η σημασία του τομέα των κατασκευών στην περιφέρεια αυτή έχει ήδη επισημανθεί σε προηγούμενες αιτήσεις ΕΤΠ[10]. Αναμενόμενος αντίκτυπος των απολύσεων όσον αφορά την οικονομία και την απασχόληση σε τοπικό, περιφερειακό ή εθνικό επίπεδο 18. Οι ισπανικές αρχές υποστηρίζουν ότι οι απολύσεις στον κλάδο των μεταλλικών προϊόντων στην Comunidad Valenciana θα επιδεινώσουν περαιτέρω την κατάσταση της ανεργίας στην περιοχή. Ποσοστό ανεργίας στην Comunidad Valenciana Πηγή: Encuesta de población Activa (EPA)[11] 19. Η απασχόληση στην Comunidad Valenciana έχει πληγεί σοβαρά από την κρίση. Το ποσοστό ανεργίας στην περιοχή αυξήθηκε ραγδαία, από 9,61 % (1ο τρίμηνο 2008) σε 29,19 % (1ο τρίμηνο 2014). Οι ισπανικές αρχές προβάλλουν το επιχείρημα ότι οι απολύσεις στον μεταλλουργικό τομέα θα επιδεινώσουν περαιτέρω την κατάσταση της ανεργίας στην πληττόμενη περιοχή που φαίνεται ιδιαίτερα επισφαλής, δεδομένου ότι ο μεταλλουργικός τομέας αντιπροσωπεύει το 25,4 % των θέσεων εργασίας στον βιομηχανικό τομέα της περιοχής. Επιπλέον, υπάρχει έλλειψη κενών θέσεων εργασίας λόγω του αντικτύπου της κρίσης σε παραδοσιακούς τομείς, όπως τα κεραμικά, η βιομηχανία υποδημάτων και οι κατασκευές, καθώς και η κλωστοϋφαντουργία, τομείς πολύ σημαντικοί για την οικονομία της περιφέρειας. Το ΕΤΠ κινητοποιήθηκε υπέρ των εργαζομένων που απολύθηκαν στην Comunidad Valenciana σε καθένα από τους προαναφερθέντες τομείς[12]. Στοχευόμενοι δικαιούχοι και προτεινόμενες δράσεις Στοχευόμενοι δικαιούχοι 20. Εκτιμάται ότι από τα μέτρα θα επωφεληθούν 300 επιλέξιμοι δικαιούχοι. 21. Στη συνέχεια, ο αριθμός των στοχευόμενων δικαιούχων κατανέμεται κατά φύλο, ιθαγένεια και ηλικιακή ομάδα: Κατηγορία || Αριθμός στοχευμένων δικαιούχων Φύλο: || Άνδρες: || 258 || (86,0 %) || Γυναίκες: || 42 || (14,0 %) Ιθαγένεια: || Υπήκοοι της ΕΕ: || 296 || (98,7 %) || Υπήκοοι χωρών εκτός ΕΕ: || 4 || (1,3 %) Ηλικιακή ομάδα: || 15-24 ετών: || 9 || (3,0 %) || 25-29 ετών: || 70 || (23,3 %) || 30-54 ετών: || 206 || (68,7 %) || 55-64 ετών: || 15 || (5,0 %) || άνω των 64 ετών: || 0 || (0,0 %) Επιλεξιμότητα των προτεινόμενων δράσεων 22. Οι εξατομικευμένες υπηρεσίες που πρόκειται να παρασχεθούν στους εργαζομένους που απολύθηκαν αποτελούνται από τις ακόλουθες δράσεις που συνδυάζονται για τη διαμόρφωση μιας συντονισμένης δέσμης εξατομικευμένων υπηρεσιών με στόχο την επανένταξη των απολυθέντων εργαζομένων στην αγορά εργασίας. – Συνεδρία υποδοχής και συνεδρίες ενημέρωσης: είναι το πρώτο μέτρο που θα προσφερθεί σε όλους τους απολυμένους εργαζομένους και περιλαμβάνει: 1) γενικές και ατομικές συνεδρίες ενημέρωσης σχετικά με τις απαιτήσεις σε δεξιότητες και κατάρτιση· σχετικά με τα διαθέσιμα προγράμματα παροχής συμβουλών και κατάρτισης· και σχετικά με τα επιδόματα και τα κίνητρα· 2) διαδικασία εγγραφής. – Επαγγελματικός προσανατολισμός: περιλαμβάνει την ανάλυση του επαγγελματικού προφίλ των εργαζομένων και τον σχεδιασμό της εξατομικευμένης πορείας επανένταξης (φάση I), εργαστήρια και τεχνικές αναζήτησης εργασίας (φάση II) και την παροχή συμβουλών και την παρακολούθηση της εξατομικευμένης υποστήριξης σε όλη την περίοδο εφαρμογής. – Τοποθέτηση σε θέση εργασίας: θα περιλαμβάνει την εντατική και προορατική αναζήτηση τοπικών και περιφερειακών δυνατοτήτων απασχόλησης από διαμεσολαβητές για την τοποθέτηση των ατόμων σε θέσεις εργασίας και την επακόλουθη αντιστοίχιση προσφοράς και ζήτησης θέσεων εργασίας. Στόχος του εν λόγω μέτρου είναι να συμπληρώσει την ατομική αναζήτηση εργασίας από τους δικαιούχους. Θα δημιουργηθεί ένας δικτυακός τόπος, ο οποίος θα παρέχει στους εργαζομένους ηλεκτρονικά εργαλεία τα οποία θα μπορούν να τους βοηθήσουν να πραγματοποιήσουν εξατομικευμένη αναζήτηση εργασίας. – Κατάρτιση: το μέτρο κατάρτισης θα περιλαμβάνει διάφορα προγράμματα κατάρτισης: 1) Επαγγελματική κατάρτιση και αναβάθμιση δεξιοτήτων. Η επαγγελματική κατάρτιση θα εστιάζεται στη χορήγηση επαγγελματικών αδειών όπως αυτή που απαιτείται για τον χειρισμό των τροφίμων, και σε τομείς ή κλάδους όπου υπάρχουν ή θα προκύψουν ευκαιρίες απασχόλησης, όπως ο τομέας των τροφίμων (ασφάλεια των τροφίμων, HACCP[13], 6-sigma[14], κ.τ.λ.), της πρόληψης των επαγγελματικών κινδύνων, του ελέγχου της ποιότητας και των περιβαλλοντικών προτύπων (ISO 9001[15], ISO 14000[16], EFQM[17], κ.τ.λ.), ενώ η αναβάθμιση των δεξιοτήτων (δηλαδή η επαγγελματική κατάρτιση εντός του ίδιου κλάδου) αποσκοπεί να βελτιώσει τις υπάρχουσες δεξιότητες των συμμετεχόντων. Η αναβάθμιση των δεξιοτήτων αποσκοπεί στην κάλυψη των μελλοντικών αναγκών των κατασκευαστών μεταποιημένων μεταλλικών προϊόντων, π.χ. τεχνικές συγκόλλησης (όπως συγκόλληση TIG, MIG/MAG[18], ειδικές τεχνικές συγκόλλησης)· μηχανικός σχεδιασμός (2D και 3D, CAD, ολοκληρωμένα συστήματα CAD-CAM)· ρυθμιστής εργαλείων και βαφών· εργαλεία προγραμματισμού μηχανών CNC[19]· κ.τ.λ. Σ’ αυτή τη δραστηριότητα κατάρτισης αναμένεται να συμμετάσχουν περίπου 200 εργαζόμενοι. 2) Κατάρτιση στις εγκάρσιες δεξιότητες. Θα περιλαμβάνει κατάρτιση σε ένα φάσμα δεξιοτήτων που συμβάλλουν στη βελτίωση των επιδόσεων της απασχόλησης, όπως οι ΤΠΕ, ξένες γλώσσες, διαχείριση επιχειρήσεων κ.τ.λ. Εκτιμάται ότι στην εν λόγω δραστηριότητα κατάρτισης θα συμμετάσχουν 100 εργαζόμενοι. 3) Κατάρτιση στον χώρο εργασίας. Σε συνεργασία με τις τοπικές επιχειρήσεις, θα υπάρχουν δραστηριότητες κατάρτισης στον χώρο εργασίας για τη συμπλήρωση της επαγγελματικής κατάρτισης και επανακατάρτισης που προτείνεται στους συμμετέχοντες. Για τους δικαιούχους, το γεγονός αυτό θα αποτελέσει μια ευκαιρία μάθησης σε πραγματικό εργασιακό περιβάλλον και για τις επιχειρήσεις που συμμετέχουν στο μέτρο έναν τρόπο για τον έλεγχο της επαγγελματικής ικανότητας των δυνητικών υποψηφίων που μπορούν να προσλάβουν. Υπολογίζεται ότι σε αυτή τη δραστηριότητα κατάρτισης θα συμμετάσχουν 40 εργαζόμενοι. – Προώθηση της επιχειρηματικότητας: στόχος του μέτρου αυτού είναι να βοηθήσει τους απολυμένους εργαζόμενους που σχεδιάζουν να δημιουργήσουν τη δική τους επιχείρηση· το μέτρο περιλαμβάνει 1) ειδικές δραστηριότητες κατάρτισης που καλύπτουν στοιχεία όπως η ανάπτυξη επιχειρηματικών ιδεών, ο σχεδιασμός, η διενέργεια μελετών σκοπιμότητας, η άντληση κεφαλαίων κ.τ.λ· και 2) εξατομικευμένη καθοδήγηση σε όλη τη διάρκεια της διαδικασίας σύστασης της επιχείρησης και υποστήριξη όσον αφορά τις διοικητικές απαιτήσεις. Οι συμμετέχοντες μπορούν να επωφεληθούν από υπηρεσίες καθοδήγησης και μετά την έναρξη λειτουργίας της επιχείρησής τους. Οι εργαζόμενοι, οι οποίοι πρέπει να αυξήσουν τις δεξιότητές τους στη διοίκηση επιχειρήσεων, θα έχουν πρόσβαση στην κατάλληλη κατάρτιση κατά την κατάρτιση στις εγκάρσιες δεξιότητες. – Παροχή κινήτρων για τη σύσταση επιχείρησης: οι δικαιούχοι που επανεντάσσονται στην απασχόληση με τη δημιουργία δικής τους επιχείρησης θα λάβουν κατ’ αποκοπή το ποσό των 3 000 ευρώ. Το κίνητρο αυτό έχει σκοπό να καλύψει το κόστος σύστασης. – Επίδομα αναζήτησης εργασίας: οι δικαιούχοι, αφού ολοκληρώσουν τα συμφωνημένα βασικά στάδια της διαδικασίας επανένταξης, θα λάβουν κατ’ αποκοπή επίδομα ύψους 300 ευρώ. – Συνδρομή στις δαπάνες μετακίνησης: οι εργαζόμενοι που συμμετέχουν στα μέτρα θα λάβουν μια συνδρομή στις δαπάνες μετακίνησής τους. Το τελικό ποσό θα υπολογιστεί σύμφωνα με τις πραγματικές ημέρες συμμετοχής και την απόσταση μετακίνησης. Εκτιμάται ότι, κατά μέσο όρο, οι συμμετέχοντες θα λάβουν 400 ευρώ. – Κίνητρο απασχόλησης: οι δικαιούχοι που επιστρέφουν στην απασχόληση με σύμβαση διάρκειας τουλάχιστον τριών μηνών θα λάβουν μόνο μία επιδότηση μισθού ύψους 700 ευρώ ως κίνητρο —ιδίως οι μεγαλύτερης ηλικίας δικαιούχοι— για να δεχθούν μια νέα θέση απασχόλησης ιδίως όταν οι όροι που προσφέρονται είναι λιγότερο ελκυστικοί από ό,τι σε προηγούμενες θέσεις εργασίας τους. 23. Οι προτεινόμενες δράσεις αποτελούν ενεργητικά μέτρα της αγοράς εργασίας, τα οποία εντάσσονται στο πλαίσιο των επιλέξιμων δράσεων που ορίζονται στο άρθρο 7 του κανονισμού του ΕΤΠ. Οι δράσεις αυτές δεν υποκαθιστούν τα παθητικά μέτρα κοινωνικής προστασίας. 24. Οι ισπανικές αρχές υπέβαλαν τις απαιτούμενες πληροφορίες σχετικά με τις δράσεις που είναι υποχρεωτικές για τις οικείες επιχειρήσεις βάσει της εθνικής νομοθεσίας ή των συλλογικών συμβάσεων. Επιβεβαίωσαν ότι η χρηματοδοτική συνεισφορά από το ΕΤΠ δεν θα αντικαταστήσει καμία από αυτές τις δράσεις. Εκτιμώμενος προϋπολογισμός 25. Το εκτιμώμενο συνολικό κόστος ανέρχεται σε 1 698 640 ευρώ, εκ των οποίων οι δαπάνες για τις εξατομικευμένες υπηρεσίες σε 1 622 640 ευρώ και οι δαπάνες για δραστηριότητες προετοιμασίας, διαχείρισης, ενημέρωσης και δημοσιότητας, ελέγχου και υποβολής εκθέσεων σε 76 000 ευρώ. 26. Η συνολική χρηματοδοτική συνεισφορά που ζητείται από το ΕΤΠ ανέρχεται σε 1 019 184 ευρώ (60 % του συνολικού κόστους). Δράσεις || Εκτιμώμενος αριθμός συμμετεχόντων || Εκτιμώμενο κόστος ανά συμμετέχοντα (σε ευρώ) (*) || Σύνολο εκτιμώμενου κόστους (σε ευρώ)· (% του συνόλου) (**) Εξατομικευμένες υπηρεσίες [Δράσεις που προβλέπονται στο άρθρο 7 παράγραφος 1 στοιχεία α) και γ) του κανονισμού ΕΤΠ] Συνεδρία υποδοχής και συνεδρίες ενημέρωσης (Acogida) || 300 || 300 || 90 000 Επαγγελματικός προσανατολισμός (Orientación profesional personalizada) || 300 || 750 || 225 000 Τοποθέτηση σε θέση εργασίας (Intermediación laboral) || 300 || 900 || 270 000 Κατάρτιση (Formación) || 300 || 1 987 || 596 000 Προώθηση της επιχειρηματικότητας (Emprendimiento) || 30 || 1 638 || 49 140 Παροχή κινήτρων για τη σύσταση επιχείρησης (Incentivo a la constitución de negocios) || 20 || 3 000 || 60 000 Υποσύνολο α): || || 1 290 140 (79,5 %) Επιδόματα και κίνητρα [Δράσεις που προβλέπονται στο άρθρο 7 παράγραφος 1 στοιχείο β) του κανονισμού ΕΤΠ] || || Επίδομα αναζήτησης εργασίας (Incentivo a la participación) || 300 || 300 || 90 000 Συνδρομή για τα έξοδα μετακίνησης (Ayudas por desplazamientos) || 300 || 400 || 120 000 Κίνητρο απασχόλησης (Incentivo a la participación) || 175 || 700 || 122 500 Υποσύνολο β): || || 332 500 (20,5 %) Δράσεις που προβλέπονται στο άρθρο 7 παράγραφος 4 του κανονισμού ΕΤΠ: 1. Δραστηριότητες προετοιμασίας || || 0 2. Διαχείριση || || 58 000 3. Ενημέρωση και δημοσιότητα || || 9 000 4. Έλεγχος και υποβολή στοιχείων || || 9 000 Υποσύνολο γ): || || 76 000 (4,47 %) Συνολικό κόστος (α + β + γ): || || 1 698 640 ευρώ (*) Για την αποφυγή δεκαδικών ψηφίων το εκτιμώμενο κόστος ανά εργαζόμενο έχει στρογγυλοποιηθεί. Ωστόσο, η στρογγυλοποίηση δεν επηρεάζει το συνολικό κόστος κάθε μέτρου το οποίο παραμένει ως έχει στην αίτηση που υπέβαλε η Ισπανία. (**) Η διαφορά των συνόλων αποδίδεται στη στρογγυλοποίηση. 27. Το κόστος των δράσεων που προσδιορίζονται στον ανωτέρω πίνακα ως δράσεις σύμφωνα με το άρθρο 7 παράγραφος 1 στοιχείο β) του κανονισμού ΕΤΠ δεν υπερβαίνει το 35 % του συνολικού κόστους της συντονισμένης δέσμης εξατομικευμένων υπηρεσιών. Οι ισπανικές αρχές επιβεβαίωσαν ότι οι εν λόγω δράσεις εξαρτώνται από την ενεργό συμμετοχή των δικαιούχων στην αναζήτηση εργασίας ή στις δραστηριότητες κατάρτισης. 28. Οι ισπανικές αρχές επιβεβαίωσαν ότι το κόστος των επενδύσεων για την αυτοαπασχόληση, τη σύσταση επιχειρήσεων και την ανάκτηση επιχειρήσεων από εργαζομένους δεν θα υπερβαίνει τα 15 000 ευρώ ανά δικαιούχο. Περίοδος επιλεξιμότητας των δαπανών 29. Οι ισπανικές αρχές άρχισαν να παρέχουν τις εξατομικευμένες υπηρεσίες στους στοχευόμενους δικαιούχους στις 20 Ιουνίου 2014. Ως εκ τούτου, οι δαπάνες σχετικά με τις δράσεις που αναφέρονται στο σημείο 22 θα είναι επιλέξιμες για χρηματοδοτική συμβολή από το ΕΤΠ από την 20ή Ιουνίου 2014 έως την 20ή Ιουνίου 2016. 30. Οι ισπανικές αρχές άρχισαν να επιβαρύνονται με τις διοικητικές δαπάνες για την εφαρμογή του ΕΤΠ στις 20 Ιουνίου 2014. Οι δαπάνες σχετικά με τις δραστηριότητες προετοιμασίας, διαχείρισης, ενημέρωσης και δημοσιότητας, ελέγχου και υποβολής εκθέσεων θα είναι, ως εκ τούτου, επιλέξιμες για χρηματοδοτική συμβολή από το ΕΤΠ από τις 20 Ιουνίου 2013 έως τις 20 Δεκεμβρίου 2016. Συμπληρωματικότητα με τις δράσεις που χρηματοδοτούνται από εθνικά ή ενωσιακά ταμεία 31. Οι ισπανικές αρχές δήλωσαν ότι τα μέτρα που αναφέρονται ανωτέρω και που λαμβάνουν χρηματοδοτική συνεισφορά από το ΕΤΠ δεν θα λάβουν χρηματοδοτική στήριξη και από άλλα χρηματοδοτικά μέσα της Ένωσης. 32. Οι κύριοι στόχοι των επιχειρησιακών προγραμμάτων του ΕΚΤ για την περίοδο 2007-2013 για την Comunidad Valenciana είναι η προώθηση της διά βίου μάθησης των εργαζομένων και η μείωση του κινδύνου πρόωρης εγκατάλειψης του σχολείου, η εστίαση κυρίως στα πιο ευάλωτα άτομα ή στα άτομα που κινδυνεύουν από τον κοινωνικό αποκλεισμό, κυρίως τους νέους σε ηλικία εργαζομένους, ή στα άτομα ηλικίας άνω των 45 ετών, στις γυναίκες και στα άτομα με αναπηρίες. Αν και ορισμένα από τα μέτρα του ΕΤΠ θα μπορούσαν να είναι παρόμοια με τα μέτρα του ΕΚΤ, υπάρχει μια διαφορά: τα μέτρα του ΕΤΠ έχουν μοναδικό και ειδικό χαρακτήρα (αφορούν έναν κλάδο και μια συγκεκριμένη ομάδα πληθυσμού) και είναι ειδικά σχεδιασμένα και εντατικά. Η συνεχής παρακολούθηση των δράσεων του ΕΚΤ και του ΕΤΠ που υπηρετούν παρόμοιους σκοπούς και των σχετικών εργαζομένων θα συμβάλει στην αποφυγή επικαλύψεων ανάμεσα στα μέτρα του ΕΚΤ και του ΕΤΠ. 33. Οι πόροι εθνικής προχρηματοδότησης ή συγχρηματοδότησης είναι οι εξής: 30 % του συνολικού προϋπολογισμού θα χρηματοδοτηθεί από δημόσια κονδύλια της Generalitat Valenciana (αυτόνομη κυβέρνηση της Comunidad Valenciana) και, συγκεκριμένα, από τα SERVEF (δημόσιοι οργανισμοί απασχόλησης της αυτόνομης κυβέρνησης)· ενώ η ένωση εργοδοτών Federación Empresarial Metalúrgica Valenciana-FEMEVAL και τα συνδικάτα UGT-PV και CCOO-PV θα συνεισφέρουν από κοινού το 10 % του συνολικού προϋπολογισμού. Διαδικασίες για τη διαβιούλευση με τους στοχευμένους δικαιούχους ή τους εκπροσώπους τους ή τους κοινωνικούς εταίρους, καθώς και τις τοπικές και περιφερειακές αρχές 34. Οι ισπανικές αρχές δήλωσαν ότι η συντονισμένη δέσμη εξατομικευμένων υπηρεσιών καταρτίστηκε κατόπιν διαβουλεύσεων με τους κοινωνικούς εταίρους FEMEVAL, UGT-PV and CCOO-PV που αναφέρονται ως πηγή συγχρηματοδότησης στο σημείο 33. Κατά το τρίτο τρίμηνο του 2013, θορυθημένοι από τον ρυθμό απώλειας θέσεων εργασίας στον τομέα της μεταλλουργίας, οι κοινωνικοί εταίροι ενημέρωσαν την υπηρεσία απασχόλησης της Comunidad Valenciana (SERVEF) σχετικά με την προθυμία τους να υποστηρίξουν την αίτηση χρηματοδότησης από το ΕΤΠ για εργαζομένους που απολύθηκαν στον τομέα της μεταλλουργίας. Ακολούθησαν αρκετές τεχνικές συνεδριάσεις τον Δεκέμβριο (16/12 και 23/12), (10/1 και 28/1) τον Ιανουάριο και τον Φεβρουάριο (3/2) στην οποία συζητήθηκε το σχέδιο αίτησης και συμφώνησαν, ιδίως το περιεχόμενο και το χρονοδιάγραμμα των δράσεων, καθώς και η κατανομή των ρόλων και των καθηκόντων. Συστήματα διαχείρισης και ελέγχου 35. Η αίτηση περιέχει λεπτομερή περιγραφή του συστήματος διαχείρισης και ελέγχου, που προσδιορίζει τις ευθύνες των εμπλεκόμενων φορέων. Η Ισπανία ενημέρωσε την Επιτροπή ότι η διαχείριση και ο έλεγχος της χρηματοδοτικής συνεισφοράς θα γίνεται από τους ίδιους φορείς που διαχειρίζονται και ελέγχουν τα μέτρα του ΕΚΤ. Η SERVEF θα είναι ο ενδιάμεσος φορέας για την αρχή διαχείρισης. Δεσμεύσεις που παρασχέθηκαν από το οικείο κράτος μέλος 36. Οι ισπανικές αρχές έδωσαν όλες τις αναγκαίες διαβεβαιώσεις όσον αφορά τα ακόλουθα: – οι αρχές της ίσης μεταχείρισης και της απαγόρευσης των διακρίσεων θα τηρηθούν όσον αφορά την πρόσβαση στις προτεινόμενες δράσεις και την υλοποίησή τους· – οι απαιτήσεις της εθνικής και της ενωσιακής νομοθεσίας όσον αφορά τις συλλογικές απολύσεις θα τηρηθούν· – οι προτεινόμενες δράσεις θα στηρίξουν μεμονωμένους εργαζομένους και δεν θα χρησιμοποιηθούν για την αναδιάρθρωση επιχειρήσεων ή τομέων· – οι προτεινόμενες δράσεις δεν θα λάβουν χρηματοδοτική υποστήριξη από άλλα ενωσιακά ταμεία ή χρηματοδοτικά μέσα και θα αποφευχθεί τυχόν διπλή χρηματοδότηση· – οι προτεινόμενες δράσεις θα είναι συμπληρωματικές με δράσεις που χρηματοδοτούνται από τα διαρθρωτικά ταμεία· – η χρηματοδοτική συνεισφορά του ΕΤΠ θα συμμορφώνεται με τους διαδικαστικούς και ουσιαστικούς κανόνες της Ένωσης για τις κρατικές ενισχύσεις. ΔΗΜΟΣΙΟΝΟΜΙΚΕΣ ΕΠΙΠΤΩΣΕΙΣ Πρόταση προϋπολογισμού 37. Το ΕΤΠ δεν πρέπει να υπερβαίνει ετησίως το μέγιστο ποσό των 150 εκατ. ευρώ (τιμές 2011), όπως ορίζεται στο άρθρο 12 του κανονισμού (ΕΕ, Ευρατόμ) αριθ. 1311/2013 του Συμβουλίου, της 2ας Δεκεμβρίου 2013, για τον καθορισμό του πολυετούς δημοσιονομικού πλαισίου για την περίοδο 2014-2020[20]. 38. Η Επιτροπή, αφού εξέτασε την αίτηση σχετικά με την τήρηση των προϋποθέσεων που προβλέπονται στο άρθρο 13 παράγραφος 1 του κανονισμού ΕΤΠ, και αφού έλαβε υπόψη τον αριθμό των στοχευόμενων δικαιούχων, τις προτεινόμενες δράσεις και το εκτιμώμενο κόστος, προτείνει την κινητοποίηση του ΕΤΠ για το ποσό του 1 019 184 ευρώ, το οποίο αντιπροσωπεύει το 60 % του συνολικού κόστους των προτεινόμενων δράσεων, για τη χορήγηση χρηματοδοτικής συνεισφοράς κατόπιν της σχετικής αιτήσεως. 39. Η προτεινόμενη απόφαση για την κινητοποίηση του ΕΤΠ θα ληφθεί από κοινού από το Ευρωπαϊκό Κοινοβούλιο και το Συμβούλιο, όπως ορίζεται στο σημείο 13 της Διοργανικής Συμφωνίας, της 2ας Δεκεμβρίου 2013, μεταξύ του Ευρωπαϊκού Κοινοβουλίου, του Συμβουλίου και της Επιτροπής για τη δημοσιονομική πειθαρχία, τη συνεργασία σε δημοσιονομικά θέματα και τη χρηστή δημοσιονομική διαχείριση[21]. Σχετικές πράξεις 40. Η Επιτροπή, ταυτόχρονα με την υποβολή της παρούσας πρότασης για απόφαση κινητοποίησης του ΕΤΠ, θα υποβάλει στο Ευρωπαϊκό Κοινοβούλιο και στο Συμβούλιο πρόταση για τη μεταφορά του ποσού του 1 019 184 ευρώ στη σχετική γραμμή του προϋπολογισμού. 41. Η Επιτροπή, ταυτόχρονα με την έκδοση της παρούσας πρότασης για απόφαση κινητοποίησης του ΕΤΠ, θα εκδώσει απόφαση για χρηματοδοτική συνεισφορά, μέσω εκτελεστικής πράξης, η οποία θα τεθεί σε ισχύ την ημερομηνία κατά την οποία θα εκδοθεί από το Ευρωπαϊκό Κοινοβούλιο και το Συμβούλιο η προτεινόμενη απόφαση κινητοποίησης του ΕΤΠ. Πρόταση ΑΠΟΦΑΣΗ ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ ΚΑΙ ΤΟΥ ΣΥΜΒΟΥΛΙΟΥ σχετικά με την κινητοποίηση του Ευρωπαϊκού Ταμείου Προσαρμογής στην Παγκοσμιοποίηση σύμφωνα με το σημείο 13 της Διοργανικής Συμφωνίας, της 2ας Δεκεμβρίου 2013, μεταξύ του Ευρωπαϊκού Κοινοβουλίου, του Συμβουλίου και της Επιτροπής για τη δημοσιονομική πειθαρχία, τη συνεργασία σε δημοσιονομικά θέματα και τη χρηστή δημοσιονομική διαχείριση (EGF/2014/004 ES Comunidad Valenciana-μεταλλικά προϊόντα) ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ ΚΑΙ ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ, Έχοντας υπόψη τη Συνθήκη για τη λειτουργία της Ευρωπαϊκής Ένωσης, Έχοντας υπόψη τον κανονισμό (ΕΕ) αριθ. 1309/2013 του Ευρωπαϊκού Κοινοβουλίου και του Συμβουλίου, της 17ης Δεκεμβρίου 2013, για το Ευρωπαϊκό Ταμείο Προσαρμογής στην Παγκοσμιοποίηση (2014-2020) και την κατάργηση του κανονισμού (ΕΚ) αριθ. 1927/2006[22], και ιδίως το άρθρο 15 παράγραφος 4 του εν λόγω κανονισμού, Έχοντας υπόψη την πρόταση της Ευρωπαϊκής Επιτροπής, Ενεργώντας σύμφωνα με τη διαδικασία που προβλέπεται στο σημείο 13 της Διοργανικής Συμφωνίας, της 2ας Δεκεμβρίου 2013, μεταξύ του Ευρωπαϊκού Κοινοβουλίου, του Συμβουλίου και της Επιτροπής για τη δημοσιονομική πειθαρχία, τη συνεργασία σε δημοσιονομικά θέματα και τη χρηστή δημοσιονομική διαχείριση[23], Εκτιμώντας τα ακόλουθα: (1) Το Ευρωπαϊκό Ταμείο Προσαρμογής στην Παγκοσμιοποίηση (ΕΤΠ) συστάθηκε για να στηρίξει τους εργαζομένους που απολύονται και τους αυτοαπασχολούμενους των οποίων η δραστηριότητα διακόπηκε ως αποτέλεσμα σημαντικών διαρθρωτικών αλλαγών στη μορφή του παγκόσμιου εμπορίου λόγω της παγκοσμιοποίησης και για να τους βοηθήσει να επανενταχθούν στην αγορά εργασίας. (2) Το ΕΤΠ δεν πρέπει να υπερβαίνει ετησίως το μέγιστο ποσό των 150 εκατ. ευρώ (τιμές 2011), όπως ορίζεται στο άρθρο 12 του κανονισμού (ΕΕ, Ευρατόμ) αριθ. 1311/2013 του Συμβουλίου για τον καθορισμό του πολυετούς δημοσιονομικού πλαισίου για την περίοδο 2014-2020[24]. (3) Η Ισπανία υπέβαλε αίτηση για την κινητοποίηση του ΕΤΠ, όσον αφορά τις απολύσεις[25] σε 142 επιχειρήσεις που δραστηριοποιούνται στον κλάδο 25 της NACE αναθ. 2 (Κατασκευή μεταλλικών προϊόντων, με εξαίρεση τα μηχανήματα και τα είδη εξοπλισμού)[26], στην περιφέρεια της Comunidad Valenciana (ES52), επιπέδου NUTS 2, στις 25 Μαρτίου 2014 και την συμπλήρωσε με πρόσθετες πληροφορίες όπως ορίζει το άρθρο 8 παράγραφος 3 του κανονισμού (ΕΕ) αριθ. 1309/2013. Η εν λόγω αίτηση πληροί τις απαιτήσεις που ισχύουν για τον καθορισμό χρηματοδοτικής συνεισφοράς από το ΕΤΠ, οι οποίες ορίζονται στο άρθρο 13 του κανονισμού (ΕΕ) αριθ. 1309/2013. (4) Ως εκ τούτου, το ΕΤΠ θα πρέπει να κινητοποιηθεί για τη χορήγηση χρηματοδοτικής συνεισφοράς ύψους 1 019 184 ευρώ σχετικά με την αίτηση που υπέβαλε η Ισπανία, ΕΞΕΔΩΣΑΝ ΤΗΝ ΠΑΡΟΥΣΑ ΑΠΟΦΑΣΗ: Άρθρο 1 Στο πλαίσιο του γενικού προϋπολογισμού της Ευρωπαϊκής Ένωσης για το οικονομικό έτος 2014, κινητοποιείται το ΕΤΠ για την παροχή ποσού 1 019 184 ευρώ σε πιστώσεις ανάληψης υποχρεώσεων και σε πιστώσεις πληρωμών. Άρθρο 2 Η παρούσα απόφαση δημοσιεύεται στην Επίσημη Εφημερίδα της Ευρωπαϊκής Ένωσης. Βρυξέλλες, Για το Ευρωπαϊκό Κοινοβούλιο Για το Συμβούλιο Ο Πρόεδρος Ο Πρόεδρος [1] ΕΕ L 347 της 20.12.2013, σ. 855. [2] Κανονισμός (ΕΚ) αριθ. 1893/2006 του Ευρωπαϊκού Κοινοβουλίου και του Συμβουλίου, της 20ής Δεκεμβρίου 2006, για τη θέσπιση της στατιστικής ταξινόμησης των οικονομικών δραστηριοτήτων NACE αναθ. 2 και για την τροποποίηση του κανονισμού (ΕΟΚ) αριθ. 3037/90 του Συμβουλίου και ορισμένων κανονισμών της ΕΚ σχετικών με ειδικούς στατιστικούς τομείς (ΕΕ L 393 της 30.12.2006, σ. 1). [3] Κατά την έννοια του άρθρου 3 του κανονισμού ΕΤΠ. [4] Για τον κατάλογο των οικείων επιχειρήσεων και τον αριθμό των εργαζομένων που απολύονται σε κάθε επιχείρηση, βλ. το παράρτημα 1. [5] Οδηγία 98/59/ΕΚ του Συμβουλίου, της 20ής Ιουλίου 1998, για προσέγγιση των νομοθεσιών των κρατών μελών που αφορούν τις ομαδικές απολύσεις (ΕΕ L 225 της 12.8.1998, σ. 16). [6] COM(2009) 104 τελικό της 25.2.2009, Ανακοίνωση της Επιτροπής «Αντίδραση ενώπιον της κρίσης της ευρωπαϊκής αυτοκινητοβιομηχανίας». [7] Eurostat–Statistics in focus 61/2011 για τη βιομηχανία, το εμπόριο και τις υπηρεσίες, «Η κατασκευαστική δραστηριότητα στην ΕΕ-27 μειώνεται κατά 16 % σε σχέση με τα προ της κρίσης υψηλά επίπεδα έως το δεύτερο τρίμηνο του 2011», http://epp.eurostat.ec.europa.eu/cache/ITY_OFFPUB/KS-SF-11-061/EN/KS-SF-11-061-EN.PDF [8] Όσον αφορά τη ναυπηγική βιομηχανία βλ. EGF/2010/006 PL/H. Cegielski-Poznan, EGF/2010/025 DK/Odense Steel Shipyard και EGF/2011/008 DK/Odense Steel Shipyard. Όσον αφορά τον τομέα των δομικών κατασκευών βλ. EGF/2011/006 ES/Comunidad Valenciana κατασκευές κτιρίων, EGF/2011/009 NL/Gelderland, κλάδος 41, και EGF/2011/012 NL/Noord Holland Brabant-Zuid και EGF/2011/017 ES/Aragón κατασκευαστικός τομέας. Όσον αφορά τον τομέα της αυτοκινητοβιομηχανίας βλ. EGF/2009/019 FR/Renault, EGF/2010/002 ES/Cataluña Automotive και 2011/003 DE/Arnsberg and Düsseldorf Automotive. [9] COM (2012) 451 όσον αφορά την αίτηση EGF/2011/019 ES/Γαλικία-μεταλλικά προϊόντα και COM (2012) 620 όσον αφορά την αίτηση EGF/2011/018 ES País Vasco μεταλλικά προϊόντα. [10] EGF/2011/006 ES Comunidad Valenciana-κατασκευές κτιρίων COM (2012) 053 και τρεις αιτήσεις για επικουρικές βιομηχανίες του κατασκευαστικού τομέα: EGF/2009/014 ES Comunidad Valenciana κεραμικά προϊόντα, COM (2010) 216· EGF/2010/005 ES Comunidad Valenciana natural φυσικός λίθος, COM (2010) 617· και EGF/2013/004 ES Comunidad Valenciana οικοδομικά υλικά, COM (2013) 635. [11] EPA (έρευνα για το εργατικό δυναμικό) http://www.datosmacro.com/paro-epa/ccaa/valencia?sector=Tasa-de-paro&sc=EPA-. [12] Για τον κατασκευαστικό τομέα και τους επικουρικούς κλάδους βλ. υποσημείωση αριθ. 10· για την κλωστοϋφαντουργία, βλ. EGF/2010/009 ES κλωστουφαντουργία Comunidad Valenciana COM (2010) 613 και EGF/2013/008 ES Comunidad Valenciana κλωστοϋφαντουργικά προϊόντα COM (2014) 45· και για τη βιομηχανία υποδημάτων βλ. EGF/2011/020 ES Comunidad Valenciana υπόδηση COM (2012) 204. [13] Ανάλυση κινδύνων και κρίσιμα σημεία ελέγχου (HACCP). [14] Το Six Sigma είναι ένα σύνολο τεχνικών και μέσων για τη βελτίωση των διαδικασιών. [15] Το πρότυπο ISO 9001 θεσπίζει τις απαιτήσεις του συστήματος διαχείρισης ποιότητας. [16] Η οικογένεια των προτύπων ISO 14000 αφορά διάφορες πτυχές της περιβαλλοντικής διαχείρισης. [17] Πρότυπο ποιότητας EFQM που ορίζεται από το Ευρωπαϊκό Ίδρυμα Διαχείρισης της Ποιότητας. [18] Συγκόλληση με βολφράμιο υπό αδρανές αέριο (συγκόλληση TIG), συγκόλληση με τόξο σε αδρανή ατμόσφαιρα/συγκόλληση με τόξο σε ενεργή ατμόσφαιρα (συγκόλληση MIG/MAG). [19] Εργαλειομηχανές ελεγχόμενες με ψηφιακό υπολογιστή (CNC). [20] ΕΕ L 347 της 20.12.2013, σ. 884. [21] ΕΕ C 373 της 20.12.2013, σ. 1. [22] ΕΕ L 347 της 20.12.2013, σ. 855. [23] ΕΕ C 373 της 20.12.2013, σ. 1. [24] ΕΕ L 347 της 20.12.2013, σ. 884. [25] Κατά την έννοια του άρθρου 3 στοιχείο α) του κανονισμού ΕΤΠ. [26] Κανονισμός (ΕΚ) αριθ. 1893/2006 του Ευρωπαϊκού Κοινοβουλίου και του Συμβουλίου, της 20ής Δεκεμβρίου 2006, για τη θέσπιση της στατιστικής ταξινόμησης των οικονομικών δραστηριοτήτων NACE αναθ. 2 και για την τροποποίηση του κανονισμού (ΕΟΚ) αριθ. 3037/90 του Συμβουλίου και ορισμένων κανονισμών της ΕΚ σχετικών με ειδικούς στατιστικούς τομείς (ΕΕ L 393 της 30.12.2006, σ. 1). ΠΑΡΑΡΤΗΜΑ Επιχειρήσεις και αριθμός απολύσεων ABANTIA INSTALACIONES, SA || 1 || INDUSTRIAL ANREU SL || 1 ABANTIA TICSA, SAU || 3 || INDUSTRIAS JOSE TAMARIT MORENO SL || 1 ABELLÓN METAL, S.L. || 1 || INDUSTRIAS MECANICAS ROYSER S.L || 1 ACEROS Y OXICORTE ALICANTE S.L. || 1 || INDUSTRIAS METÁLICAS CARBÓ SA || 47 ADOLFO ALBA, S.L. || 1 || INDUSTRIAS OCHOA S.L || 1 ALMACENES METALURGICOS SAU - GRUPO ALMESA || 1 || INDUSTRIAS TAMS S.L || 1 ALMERICH CARPINTERIA METALICA SL || 1 || INDUSTRIAS YUK, SA || 1 ALMESA ALME SA || 1 || INFAC SL || 3 ALPHA DESSIN S.L || 2 || JUMAVI ILUMINACION, S.L. || 1 ALUCASMI, S.L. || 1 || KEMMERICH IBERICA S.L || 1 ALUMINIOS JOSE LUIS, S.L. || 1 || KOSY ,S.L. || 1 ALUMINIOS JUCRIMA, S.L. || 1 || LAMAS Y ESTANTERIAS ,S.L. || 1 ALUMINIOS MONFORTE SL || 1 || LUMOSA METALES S.L || 1 ALUMINIOS RAMJO SL || 2 || MANUFACTURAS TALLMAR S.L || 1 ALUMINIOS VER ASL || 1 || MANUFACTURAS VICEDO S.L || 1 ALUMINIS FAVARA, C.B. || 1 || MAR EXPLOT SLU || 2 ALUMINIS VIDAL TELLOLS, SL || 1 || MASSET Y CATALA FRANCISCO-ANTONIO || 1 ALUPLEX S.L || 1 || MATRICERIA Y DECOLETAJE, S.L. || 2 ANDEVAL, S.L. || 1 || MATRICERIA Y ESTAMPACION F. SEGURA SLU || 1 ANTONIO GARCIA SANCHEZ || 1 || MATRICES ALCANTARA,S.L. || 1 APLICACIONES TÉCNICAS DE LA ENERGÍA SL || 120 || MATRITRES,S.L. || 1 ARCELOMITTAL || 3 || METAL CRIS-JOHN ,S.L. || 1 ATECMAN VIALES SL || 1 || METALDYNE SINTERED COMPONENTS ESPAÑA,S.L. || 1 AUTOMATISMOS COS-MAR,S.L. || 1 || METALES TRABAJOS Y SERVICIOS SL || 6 BELSERHER,S.L. || 1 || METALESA, S.L. || 2 CALDERERI E INSTALACIONES GOMEZ ALMERO S.L. || 4 || METALICAS ELCHE SL || 1 CANDELA ALUMINIOS Y VIDRIO, S.L. || 1 || METALURGICAS ASPRILLAS, S.L. || 1 CARMELO RESINA MANZANO || 1 || MODELOS ATIENZA S.L. || 2 CASTELLANO HERRAJES, COOP. V || 1 || MONTAJES PUENTES & PUENTES, SL || 1 CERRAJERIA DOMINGO SERNA, S.L. || 1 || NIQUELADOS VALENCIA S.L || 1 CERRAJERIA HERMANOS GARCIA S.L. || 4 || ORMET S.L || 2 CERRAJERIA MORATO, S.L. || 1 || PEREZ CAMPILLO FRANCISCO JAVIER || 1 CERRAJERIA SAN NICOLAS S.L || 1 || PERFIL 10 S.L. || 1 CERRAJERIA SILJO, S.L. || 1 || POLIESTER COLOR SA || 1 COLOREAR SL || 14 || PRODUCCIONES SIDERÚRGICAS DEL MEDITERRANEO SA - PROSIMED || 21 COPIMETAL, S.L. || 1 || PROFILTEK SPAIN SA || 3 CORPORACION SRB ENERGY, S.L. || 3 || RAMON PERAL SL || 1 CREACIONES METALICAS SL || 1 || RANMAR S.L || 46 CUATROMETAL 2010 S.L.L || 1 || RECUBRIMIENTOS TECNICOS DE PINTURA S.L || 1 CUSTOCROM S.L || 1 || RECUPERACION Y AFINAJE DE METALES SA || 1 DIMENSION TECNICA 2012,S.L. || 2 || REUNIÓN INDUSTRIAL, S.L.U. || 1 DISEÑO Y TECNOLOGIA DE MATRICES,S.L. || 1 || RICAMA,S.L. || 1 DISYTEC S.L || 1 || ROLSER SA || 1 DOBON Y TAMARIT, SL || 2 || ROTULACIONES RAPSA SOCIEDAD LIMITADA || 1 E.M.P.A., S.L. || 1 || RUTALCHI,S.A. || 2 ENDAL SL || 1 || SAF EQUIPAMIENTO COMERCIAL SA || 3 ENVASES METÁLICOS EUROBOX S.L. || 1 || SAMUEL ESPI S.L. || 1 ENVOLVENTES METALICAS JM, S.L. || 1 || SANTIAGO GUTIERREZ AGUSTIN || 1 EPOXIPLAST,S.L. || 1 || SEMI SA || 2 ESMET FABRICADOS METALICOS, S.L. || 2 || SENDA RECUBRIMIENTOS, S.L. || 1 ESTRUCTURAS Y CUBIERTAS 2000,S.L. || 5 || SERGIO JOSE PEÑALVER SANSANO || 1 ESTRUCTURAS FERROMAR, SL || 3 || SERVIMETAL ARTESANIA SL || 1 ESTRUCTURAS METÁLICAS EMCASA S.L. || 1 || SOMYCOL S.L. || 3 FABRICACION Y COMERCIALIZACION COMPONENTES D MATRICERIA, S.L || 1 || SUMINISTROS PAIPORTA, S.L. || 1 FAURECIA AUTOMOTIVE ESPAÑA S.A || 1 || TALLERES LUARTO, S.L. || 5 FEDERICO GINER S.A. || 2 || TALLERES MOLINER SL || 3 FERRO ADBRO, S.L. || 1 || TALLERES SANZ BALLESTER SL || 1 FERROS TECA SRL || 1 || TECNIALFER, S.L. || 3 FORJA GARCIA,S.L. || 1 || TECNICA Y MANIPULACION DE CHAPA S.L || 4 FRANCISCO JAVIER GARCIA S.L || 1 || TECNIMAHER,S.L. || 1 GALOL ,S.A. || 1 || THYSSEN ROS CASARES, S.A. || 1 GARCIA ALBEROLA E HIJOS, S.L. || 7 || THYSSENKRUPP GALMED || 164 GAVIOTA SIMBAC, S.L. FORJAS DEL VINALOPO || 1 || TOSSAL SERVICIOS INTEGRADOS S.L. || 1 GOMEZ MADRID SOLUCIONES METALICAS, S.L.U. || 1 || TRANSFORMACIONES INDUSTRIALES DEL MEDITERRANEO,S.A. || 1 HERCOR SL || 3 || TROQUELES QUIRANT SL || 1 HEREDEROS DE MIGUEL GRACIA SL || 15 || UNION INDUSTRIAL XATIVA S.L. || 4 HIERROS Y ACEROS ASPE, S.L. || 1 || VALMECA S.A || 2 HIERROS Y ESTRUCTURAS BENIGANIM, S.L. || 2 || VICENTE CALABUIG E HIJOS S.A || 1 HIJOS DE MANUEL PARDO PASTOR, SL || 3 || VICENTE VILA, S.L. || 1 HISPAMIG,S.L. || 2 || VILAMAQ S.L || 1 INDUSTRIA METALGRAFICA VALENCIANA SA || 1 || WOODEQUIP,S.L. || 1 Συνολικός αριθμός επιχειρήσεων: 142 || Συνολικός αριθμός απολύσεων: || 633 Συνολικός αριθμός μη μισθωτών των οποίων έπαυσε η δραστηριότητα: || 0 Σύνολο (εργαζόμενοι και μη μισθωτοί): || 633